പാലക്കാട് നഗരത്തില് വീട് കുത്തിതുറന്ന് സ്വര്ണ്ണവും പണവും കവര്ന്നു പാലക്കാട്: നഗരത്തില് വീട് കുത്തിതുറന്ന് 25 പവന് സ്വര്ണ്ണവും മുപ്പതിനായിരം രൂപയും മോഷ്ടിച്ചതായി പരാതി.. പാലക്കാട് പറക്കുന്നം സ്വദേശി മുഹമ്മദ് ബഷീറിന്റെ വീടാണ് കുത്തിതുറന്നത്. പറക്കുന്നത്തെ വ്യാപാരി മുഹമ്മദ് ബഷീറും കുടുംബവും 2021 സെപ്തംബര് 4ന് ശനിയാഴ്ച ചെന്നൈയിലേക്ക് യാത്ര പോയിരുന്നു. സെപ്തംബര് 9ന് രാവിലെ വീട്ടില് മടങ്ങിയെത്തിയപ്പോഴാണ് മോഷണം നടന്ന വിവരം അറിയുന്നത്. രണ്ടുനില വീടിന്റെ മുകള്നിലയിലെ വാതില് കുത്തിതുറന്നാണ് മോഷ്ടാവ് അകത്തു കയറിയത്. താഴത്തെ നിലയിലെ അലമാരയിലാണ് സ്വര്ണവും പണവും സൂക്ഷിച്ചിരുന്നത്. വീടിന് സമീപം ഇരുമ്ബുകട നടത്തുകയാണ് മുഹമ്മദ് ബഷീര്. പരാതിയെ തുടര്ന്ന് പാലക്കാട് നോര്ത്ത് പൊലീസ് അന്വേഷണം ആരംഭിച്ചു. വിരലടയാള വിദഗ്ധരും ഡോഗ് സ്ക്വാഡും സ്ഥലത്തെത്തി. അഞ്ചു ദിവസമായി വീട്ടില് ആരും ഇല്ലാത്തതിനാല് മോഷണം എന്ന് നടന്നുവെന്നത് സംബന്ധിച്ച് വ്യക്തതയായില്ല.